 
 На основание чл. 26, ал. 2, ал. 3 и ал. 4 от Закона за нормативните актове, на всички заинтересовани граждани и организации се предоставя 30-дневен срок от публикуване на настоящото съобщение на интернет страницата на Община Аврен – 07.08.2025 год., в който могат да представят предложения и становища относно така изготвеният  Проект на Наредба за изменение и допълнение на Наредбата за реда за упражняване на правата на собственост на община Аврен в търговски дружества с общинско участие в капитала, за участието на общината в граждански дружества и в сдружения с нестопанска цел.               Предложенията и становищата следва да се предоставят в деловодството на Община Аврен в Информационен център - Аврен на адрес: с. Аврен, ул. „Тодор Ноев“ № 8, Община Аврен, Област Варна или на e-mail: kmet@avren.bg.
Проект !
Проект на Наредба за изменение и допълнение на Наредбата за реда за упражняване на правата на собственост на община Аврен в търговски дружества с общинско участие в капитала, за участието на общината в граждански дружества и в сдружения с нестопанска цел
§ 1. В Раздел IV„Правомощия на органите за управление на търговските дружества с общинско участие“, разпоредбата на чл.16. т.21 се изменя, като придобива следния вид:
Чл.16. Общински съвет - Аврен, като упражняващ правата на едноличния собственик на капитала в общинските еднолични дружества с ограничена отговорност има правомощия да: 
21. Дава съгласие за закупуване на ДМА над 5000 лв./2556,46 €; 
§ 2. Разпоредбата на чл.20.(1) т.19 се изменя, като придобива следния вид:
Чл.20. (1) Общински съвет на Община Аврен, като упражняващ правата на едноличния собственик на капитала в общинските еднолични акционерни дружества има правомощия да: 
19. Дава съгласие за закупуване на ДМА над 5000 лв./2556,46 €; 
